ცერიქოლი

ცერიქოლი, ქვემო ცისფერი ტბა () — კარსტული წარმოშობის ტბა რუსეთში, ყაბარდო-ბალყარეთში. მდებარეობს მდინარე ჩერეკის ხეობაში, ზღვის დონიდან 809 მ სიმაღლეზე. ზედაპირის ფართობი 0,0216 კმ², სიგრძე 235 მ, სიგანე 120 მ. მაქსიმალური სიღრმე 279 მ. მსოფლიოს ერთ-ერთი უღრმესი კარსტული ტბა. წარსულში, ოფიციალური მონაცემებით, ტბის მაქსიმალური სიღრმე განისაზღვრებოდა 258 მ-ით.Гвоздецкий Н.А. Кавказ. Очерк природы. (1963) ტბიდან არსებული ჩამონადენი მუდმივია და არ ექვემდებარება სეზონურ რყევას. ჩამონადენი დაახლოებით 70 მლნ. ლ. წყალი დღე-ღამეში.Церик-Кель, мы не прощаемся! - ЦПИ РГО წყლის მუდმივი ტემპერატურა 9,3°C. აქვს მომწვანო-მოლურჯო ფერი. შეიცავს კრისტალურად სუფთა, გამჭვირვალე წყალს. ხილვადობა 22 მ-მდეა. წყლის ფერი ცვალებადია. ნათელ ამინდებში ლურჯია, ხოლო ამინდის სხვა პირობებში, გოგირდწყალბადის შემცველობის გამო ლაჟვარდოვანი.Город Прохладный, Кабардино-Балкария, Северный Кавказ — Голубые озера გამდინარეა. ნაპირებზე ტურბაზებია. სახელწოდება „ცერიქოლი“ ბალყარული ენიდან ითარგმნება როგორც „დამპალი ტბა“ და დაკავშირებულია გახსნილ გოგირდწყალბადთან, რის გამოც წყალი გემოთი მოგვაგონებს ლაყე კვერცხს. ცოცხალ ორგანიზმებს მოკლებულია. გვხვდება მხოლოდ უმაღლესი კიბოსნაირთა წარმომადგენელი გამარუსი.Пещеры: Выпуск 40. Сборник научных трудов. Пермь, 2017

სქოლიო

კატეგორია:ყაბარდო-ბალყარეთის ტბები